نیویارک ټائمز: جنرل کیاني د فشار سره مخامخ
د اوسامه بن لادن د وژنې ورستو د پاکستان او امریکا په تعلقاتو کې تاؤتریخوالی راپورته شوی دی. پاکستان کې ډیر خلک چې پوځي افسران پکښې هم شامل دي د اوسامه بن لادن خلاف د امریکائي ځواکونو کاروائي د پاکستان د خپلواکۍ پرضد کار گڼې.
د امریکې نیویارک ټائمز ورځپاڼه وائي ایبټ آباد کې د اوسامه بن لادن خلاف د امریکې د خصوصي ځواکونو کاروائي ورستو د پاکستان پوځ مشر جنرل اشفاق پرویز کیاني د خپلې چوکۍ ساتلو په لړ کې د پوځ د نورو جنرنیلانو او د لاندې کچې افسرانو د طرفه د فشار سره مخامخ دی. د پاکستاني چارواکو او د هاغه خلکو چې د جنرل کیاني سره يي لیده کاته کړې دي، د قوله نیویارک ټائمز خپل یو ورستي رپورټ کې وائي پوځ کې د امریکې سره د ملگرتیه په سر د خپل سر لښکر خلاف سخته غیر اطمیناني موجود ده. رپورټ وائي که څه هم د کرنیلانو لخوا د څه بغاوت امکان نشته خو دا ردیدی هم نشي. نیویارک ټائمز وائي د مۍ د میاشت په اخره کې اسلام آباد کې نیشنل ډیفنس یونیورسټۍ په یوه دستوره کې جنرل اشفاق پرویز کیاني د تقریر ورستو د پوځ یو افسر امریکې سره د همکارۍ د جنرکیاني د تگ لارې مخالفت اوکړو او وې ویل چې امریکا په پاکستان اعتبار نه کوي نو پاکستان په امریکا څه رنگ باور کولی شي. رپورټ ترمخه جنرل کیاني ورته اویل مونږ هم په داسې حال کې په امریکا باور نشو کولی. نیویارک ټائمز وائي د جنرل کیاني او د دغه نامعلومه پوځي افسر په منځ کې د مکالمې حال ورته د پوځ پخواني برگیډئیر شوکت قادري ورکړی دی. قادري نیویارک ټائمز ته ویئلې پوځ کې د لاندې کچې په افسرانو کې د نظم ساتلو مشکل هم موجود دی. په دې حقله نیویارک ټائمز وائي د لاندې کچې افسرانو د جنرل کیاني او د استخباراتي ادارې ائي ایس آئي مشر لیفټینیټ جنرل احمد شجاع پاشا په خپلو چوکو کې د پاتې کیدو په حقله هم پښتنې راپورته کړې دي. د اوسامه بن لادن د وژنې ورستو د پاکستان او امریکا په تعلقاتو کې تاؤتریخوالی راپورته شوی دی. پاکستان کې ډیر خلک چې پوځي افسران پکښې هم شامل دي د اوسامه بن لادن خلاف د امریکائي ځواکونو کاروائي د پاکستان د خپلواکۍ پرضد کار گڼې. د جنرل کیاني خلاف د فشار په حقله رپورټ نه وړاندې نیویارک ټائمز په بل رپورټ کې وئیلې وو پاکستان یوشمیر داسې کسان نیولې چې د اوسامه بن لادن په حقله د امریکې د سې ائي ای د پاره د مخبرانو په حیث کار کړی دی. رپورټ کې ویل شوې نیول شوو کسانوکې د پوځ یو افسر هم شامل دی. خو د پاکستان پوځ د افسر د نیول کیدو خبر رد کړی دی خو د نورو کسانو د نیولو تصدیق يي کړی دی. جنرل کیاني د کال ٢٠٠٧ راهسې د پاکستان د پوځ مشر دی. کتنه به وي چې د پاکستان پوځ د نیویارک ټائمز د جنرل کیاني رپورټ څه ردعمل وړاندې کوي.